04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 001/2005 DXIEM

Resolución do 2 de novembro de 2009, da Dirección Xeral de Industria, Enerxía e Minas, pola que se autoriza administrativamente, se aproba o proxecto de execución do “ANEXO AO PROXECTO L. A. T.220 KV SAN CAETANO–PORTODEMOUROS (VARIANTE SUBTERRÁNEA ENTRE APOIOS 21 E 34)”, no concello de Touro (A Coruña). Expte. IN407A 001/2005 DXIEM. Examinado o expediente instruído a pedimento da empresa UNIÓN FENOSA DISTRIBUCIÓN, S. A., con enderezo a efectos de notificación en Avda/ de Arteixo, 171, 15007 A Coruña, resultan os seguintes ANTECEDENTES DE FEITO Primeiro. –Por Resolución do 7 de marzo de 2008, da Dirección Xeral de Industria, Enerxía e Minas autorizouse administrativamente, aprobouse o proxecto de execución e declarouse a utilidade pública, en concreto, do proxecto e anexo da “L. A. T.220 kV San Caetano-Portodemouros”, nos concellos de Santiago de Compostela, Boqueixón, Touro e Arzúa (A Coruña) e Vila de Cruces (Pontevedra). Segundo. –0 20 de abril de 2009, a citada empresa solicita a autorización administrativa e a aprobación do proxecto de execución do “Anexo ao proxecto L. A. T.220 kV San Caetano-Portodemouros (variante subterránea entre apoios 21 e 34)”, presentando o preceptivo proxecto de instálacións e achegando a documentación establecida ao efecto polo Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. As características técnicas básicas da instalación son as seguintes: modificado da L. A. T.220 kV San Caetano-Portodemouros coas seguintes características: – Tramo subterráneo entre os apoios n.° 21 e n.° 34 cunha lonxitude de 3.536 m en condutor RHE-OI 127/220 kV 1xAl 1200+H.250. – Instalación dos apoios tipo PAS cos números 21 bis e 34 bis para a transición da liña aérea-subterránea. Concello: Touro (A Coruña). Terceiro. –Por acordo do 12 de maio de 2009, do Departamento Territorial da Consellería de Economía e Industria de A Coruña, someteuse ao trámite de información pública a solicitude de autorización administrativa das citadas instalacións, publicándose no D. O. G. do 02/06/09 e no B. O. P. de A Coruña do 05/06/09. Cuarto. –Durante o período en que se someteu a trámite de información pública non se presentaron alegacións. Quinto. –Separadamente, presentáronse aquelas partes do proxecto que afectan a bens, instalacións, obras ou servizos, centros ou zonas dependentes doutros Organismos Públicos ou Corporacións, co fin de que, no seu caso, establecesen o condicionado procedente. Sexto. –Con data 6 de agosto de 2009, as empresas Unión Fenosa Distribución, S. A. e Red Eléctrica de España, S. A. U. presentan conxuntamente un escrito no que poñen de manifesto ter chegado a un acordo en virtude do cal, a “L. A. T.220 kV San Caetano - Portodemouros” pasaría a ser propiedade de Red Eléctrica de España, S. A. U., continuando a súa xestión Unión Fenosa Distribución, S. A. ata o seu remate. Sétimo. –A solicitude obxecto deste expediente está informada favorablemente polo Departamento Territorial da Consellería de Economía e Industria de A Coruña. FUNDAMENTOS DE DEREITO Primeiro. –A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG n.° 75 e 77, de 20/04/09 e 22/04/09, respectivamente), Decreto 324/2009, do 11 de xuño (DOG n.° 117 do 17/06/09) polo que se establece a estrutura orgánica da Consellería de Economía e Industria, Decreto 36/2001, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo. Segundo. –O proxecto cumpre o disposto no Decreto 3151/68, de 28 de novembro, polo que se aproba o Regulamento de Tiñas eléctricas de alta tensión e, en concreto, nos seus artigos 5 e 6. Terceiro. –No expediente instruido ao efecto cumpríronse os trámites regulamentarios. Esta Dirección Xeral, de acordo co que antecede e no exercicio das competencias que ten atribuídas, RESOLVE 1. Autorizar administrativamente o “ANEXO AO PROXECTO L. A. T.220 KV SAN CAETANO - PORTODEMOUROS (VARIANTE SUBTERRÁNEA ENTRE APOIOS 21 E 34)”, no concello de Touro (A Coruña). 2. Aprobar o proxecto de execución da instalación eléctrica que se cita. Todo isto de acordo coas condicións seguintes: PRIMEIRA. –As instalacións que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial D. Brayan Jose Quintian Bush, e visado polo Colexio Oficial de Enxeñeiros Industriais de Galicia, Delegación de A Coruña, con núm. de rexistro 1017/2009 e data 6 de abril de 2009, cun orzamento total de 2.677.444,95 euros. SEGUNDA. –De acordo co disposto na disposición transitoria novena da Lei 17/2007, de 4 de xullo, pola que se modifica a Lei 54/1997, do 27 de novembro, e co escrito presentado con data 6 de agosto de 2009 ante esta consellería por parte das empresas Unión Fenosa Distribución, S. A. e Red Eléctrica de España, S. A. U. ao que se fai referencia no antecedente de feito sexto desta resolución, Unión Fenosa Distribución, S. A. deberá proceder, antes da posta en marcha da instalación, á transmisión da súa titularidade a nome de Red Eléctrica de España, S. A. U., previa autorización da mesma por parte desta Dirección Xeral. TERCEIRA. –O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. CUARTA. –En todo momento deberase cumprir canto establece o Regulamento técnico de liñas eléctricas de alta tensión, e as súas instrucións técnicas complementarias de acordo co Decreto 3151/1968, de 28 de novembro, e ordes posteriores, así como demais normativas e directrices vixentes que sexan de aplicación. QUINTA. –Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria de A Coruña poderá autorizar as modificacións de detalle do proxecto que resulten procedentes, debendo comunicar a esta Dirección Xeral todas as resolucións que dite en aplicación da citada facultade. SEXTA. –O prazo para a posta en marcha das instalacións que se autorizan será de doce meses, contados a partires da data da última autorización administrativa necesaria para a súa execución. Unha vez construídas as instalacións autorizadas, o Departamento Territorial da Consellería de Economía e Industria de A Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SÉTIMA. –A Administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique. OITAVA. –Esta autorización dáse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo de un mes, contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 2 de novembro de 2009. O director xeral de Industria, Enerxía e Minas Asdo.: Ángel Bernardo Tahoces